Піскуновіч Ганна Рыгораўна, 

настаўнік  ДзУА “Сярэдняя школа №1 г. Глыбокае”, 

метадыст аддзела адукацыі Глыбоцкага райвыканкама

Прайсці праз вернасць 

(урок па паэме Адама Міцкевіча “Гражына”)
Узаемасувязь з атрыманымі раней ведамі: Дадзены ўрок з’яўляецца другім у сістэме ўрокаў па тэме “Рамантызм як вядучы літаратурны напрамак” і абапіраецца на сістэму паняццяў: рамантызм як літаратурны напрамак, літаратура і фальклор, рамантычны герой. 
Мэта: мяркуецца, што да заканчэння ўрока вучні будуць

· ведаць: стандартны мінімум фактычных звестак пра асобу паэта Адама Міцкевіча, пра паэму “Гражына”; жанравую асаблівасць твора; ідэю твора і сродкі яе выяўлення;

· умець: аналізаваць ліра-эпічны твор, складаць анатацыю да твора, выбіраць тэкставую інфармацыю для характарыстыкі герояў, выражаць свае адносіны да іх учынкаў;
Задачы асобаснага развіцця:
· садзейнічаць далейшаму развіццю ўмення ўспрымаць літаратурны твор на эмацыянальна-вобразным ўзроўні, прымаць пазіцыю і аргументаваць яе, садзейнічаць фарміраванню навыкаў аналітычнага чытання, развіццю творчага мыслення;

· сродкамі матэрыялу аказаць уплыў на фарміраванне ўнутранага свету вучняў, садзейнічаць выхаванню культуры індывідуальнай і калектыўнай навучальнай дзейнасці (уменні слухаць, уважліва адносіцца адзін да аднаго, працаваць у калектыве), спрыяць выхаванню пачуцця грамадзянскага абавязку.
Мэта на мове вучняў:  даведаемся аб жыцці і творчасці Адама Міцкевіча; узнавім змест паэмы “Гражына”; сцісла ахарактарызуем галоўных герояў: Гражыну,Літавора, Рымвіда; вызначым ідэю твора.
Абсталяванне: падручнік, карткі для зваротнай сувязі, “зоркі” для ацэньвання, прэзентацыя, карткі для працы над творам.

Ключавое пытанне: 1) Ідэя твора заключана ў прапушчаных словах 
Я спытаў чалавека,
Які прайшоў праз агонь,
І воды,
І медныя трубы:
– Што самае цяжкое
На гэтым свеце?
І ён адказаў:
 – …


       М. Танк
                                           2) “Паэма “Гражына” – рамантычны твор”
Ход урока:

Этап І . Арганізацыйны

Прадукт этапу:

- псіхалагічная настроенасць на ўрок.

Задачы этапу:

- стварэнне добразычлівай рабочай атмасферы,арганізацыя ўвагі вучняў; наладжванне кантакту з аўдыторыяй.

	Дзейнасць настаўніка
	Дзейнасць вучняў

	Вітаецца за вучнямі 
· Добры дзень, дарагія дзевяцікласнікі (артыстычна чытае радкі верша П.Панчанкі):

    Той дзень прапаў і страчаны навекі,
    Калі ты не зрабіў таго, што мог,

    Калі не паспрыяў ты чалавеку,

    Няшчыры быў, зманіў, не дапамог…

· Я спадзяюся, што наш дзень не прападзе, што вы будзеце дапамагаць як адзін аднаму, так і мне. А я таксама дапамагу вам, дапамагу дакрануцца да зоркі сусветнай літаратуры, да асобы паэта, які ў вандроўках па Еўропе думкамі і памяццю, усёй сваёй істотаю быў памкнёны ў бацькоўскі край, а ў жніўні 1831 года нелегальна прыехаў у Вялікапольшчу, наблізіўся да прускай мяжы з Расіяй, але і так і не перайшоў яе, пахіснуўшы ў сабе надзею вярнуцца калі-небудзь у Навагрудак. Можа, хто ведае пра каго ідзе гаворка?

	Слухаюць , успрымаюць і ўсведамляюць словы настаўніка.
Настройваюцца на ўзаемадзеянне на ўроку.
Калі ведаюць, то адказваюць (звычайна заўсёды будуць адказы, бо дома трэба было прачытаць  твор А. Міцкевіча “Гражына”


Этап ІІ.Падрыхтоўка вучняў да працы на асноўным этапе ўрока

Прадукт этапу:

 - усведамленне вучнямі тэмы і мэт урока.

Задачы этапу:

· забяспечванне разумення і ўсведамлення вучнямі тэмы ўрока;
· прыняцце вучнямі мэт урока.
	Дзейнасць настаўніка
	Дзейнасць вучняў

	Называе тэму ўрока і план работы

· Гэта Адам Міцкевіч, паэт, які лічыў сваёй радзімай Беларусь, які расказваў пра Беларусь у шматлікіх сваіх творах. Тэма ўрока -   “Адам Міцкевіч. Гражына”. Запішыце, калі ласка, у свае сшыткі тэму. 

· Як вы лічыце, на што сёння мы звернем увагу на уроку? 
· Давайце зверым вашы адказы з экранам. Вельмі прыемна, что мае планы поўнасцю супадаюць з вашымі. Ну, калі размова ў нас сёння будзе пра зорку літаратуры, то за адказы вы таксама будзеце атрымліваць зоркі, але яны рознага колеру, а я вам жадаю, каб ваш колер – быў чырвоны, бо за пяць зорак чырвонага колеру вы атрымаеце “10”. (Звяртае ўвагу на шкалу адзнак)
	Запісваюць тэму ўрока ў сшыткі.
Даюць адказы:
1. Даведаемся аб жыцці і творчасці А.Міцкевіча.

2. Узгадаем змест паэмы “Гражына”.

3. Ахарактарызуем вобразы паэмы.

4. Вызначым ідэю твора. 




Этап ІІІ. Засваенне новых ведаў пра асобу А.Міцкевіча

Прадукт этапу: 

- веданне вучнямі стандартнага мінімуму фактычных звестак пра асобу паэта А.Міцкевіча.

Задачы этапу:

- стварэнне матывацыі вучняў да пазнавальнай дзейнасці,  актуалізацыя ўмення працаваць з табліцай; замацаванне абавязковага мінімуму.

Абсталяванне:

- мультымедыйная прэзентацыя “Адам Міцкевіч і Беларусь”, табліцы з гатовымі элементамі, тэставыя адказы і шкала адзнак.

	Дзейнасць настаўніка
	Дзейнасць вучняў

	Настаўнік звяртае ўвагу на табліцу, тлумачыць, як з ей працаваць

- Звярніце ўвагу, калі ласка, на табліцу “Адам Міцкевіч і Беларусь”, але ў ей есць пустыя месцы. Вам трэба ў час прэзентацыі запісаць прапушчаныя звесткі (дадатак 1).
	Знаемяцца з табліцай, засвойваюць умовы працы з ей.

	Пры дапамозе прэзентацыі расказвае пра жыццё і дзейнасць А.Міцкевіча, яго сувязь з Беларуссю.
	Слухаюць, глядзяць і дапаўняюць табліцу.

	Прапануе вучням пракаменціраваць табліцу

· З якімі цяжкасцямі вы сутыкнуліся ў час запаўнення табліцы?

· А зараз шляхам бліц-пытанняў мы  праверым правільнасць запаўнення табліцы. (Бліц-пытанні поўнасцю супадаюць са звесткамі ў табліцы)
	 Адказваюць на пытанні настаўніка.

	Прапануе выканаць тэст “Адам Міцкевіч і Беларусь” (дадатак 2).
	Выконваюць тэст.

	Звяртае ўвагу на правільныя адказы, якія змешчаны на экране і прапануе вучням самім праверыць і ацаніць сябе па шкале адзнак.
	Правяраюць тэст, выстаўляюць сабе адзнакі.



- ФІЗКУЛЬТХВІЛІНКА
      Этап ІV. Паэма “Гражына”. Змест. Характарыстыка вобразаў. Асноўная ідэя твора.

Прадукт этапу:


- узнаўленне вучнямі зместу паэмы шляхам напісання анатацыі, сціслая характарыстыка герояў твора, вызначэнне ідэі твора

Задачы этапу:


- актуалізацыя ўменняў складаць анатацыю да тэксту;


- фарміраванне ў вучняў умення абагульняць на аснове супастаўленняў станоўчых і адмоўных якасцей характару і пачуццяў персанажа, характарыстыкі героя;

- садзейнічанне цэласнаму асэнсаванню вучнямі праблемы і ідэі твора.
Абсталяванне:

- прэзентацыя, слоўнікі.
	Дзейнасць настаўніка
	Дзейнасць вучняў

	Звяртае ўвагу вучняў на змешчаны на экране верш М.Танка

-Я спытаў чалавека,

 Які прайшоў праз агонь,

 І воды, 

 І медныя трубы:

 - Што самае цяжкае 

 На гэтым свеце?

 І ён адказаў:

 -…..
	Слухаюць, успрымаюць, усведамляюць змест наступнага этапа

	Задае праблему, над якой будуць працаваць

- З гэтым вершам М. Танка вы знаёміліся ў 7 класе. А хто памятае, што адказаў чалавек?  Адказ лірычнага героя верша будзе адной з галоўных праблем паэмы, і прывядзе нас да вызначення ідэі твора.
	Усведамляюць , над чым будуць працаваць. 
Хто ўспомніць, спрабуе ўзнавіць верш.

	Работа ў парах

Прапануе скласці анатацыю да паэмы “Гражына” па схеме

- Ведаеце, я вам зайздрошчу, бо наступную творчую працу не выконваў яшчэ ніхто. Асобных кніг з тэкстам паэмы яшчэ не выдалі. А мы паспрабуем зрабіць першы крок у гэтым напрамку. Вокладка у нас ужо есць (звяртае ўвагу на экран). А вось анатацыі да кнігі няма. Дарэчы, а можа з вас хто ведае, што такое анатацыя? (звяртае ўвагу вучняў да слоўніка) А зараз я вам прапаную скласці анатацыю да паэмы “Гражына”(звяртае ўвагу на схему). (Дадатак 3). У каго будуць цяжкасці сігналізуйце чырвоным колерам.
	Адказваюць на пытанні настаўніка, звяртаюцца да слоўніка і схемы адказаў. Працуюць над складаннем анатацыі.
Выказваюцца.



	Задае вучням пытанні віктарыны “Пазнай героя па апісанні” ,інфармуе аб правілах выканання задання: руку не падымаць. (настаўнік выцягвае палоскі з імёнамі)
	Адказваюць на пытанні, ацэньваюць сябе (адказы на пытанні віктарыны і ацэнка адказаў змешчаны на экране).

	Работа ў групах

Прапануе кожнай групе для разгляду выбраць аднаго героя, скласці на яго характарыстыку назоўнікамі і падмацаваць свой выбар цытатамі з тэксту. (Дадатак 3)
	Абмяркоўваюць у групе, рыхтуюцца да абароны сваёй работы. 

	Слухае выказванні вучняў
	Група каменціруе свой выбар, астатнія запісваюць словы-характарыстыкі ў сшытак.

	Прапануе выбраць слова (словы), якое (якія) аднолькава характэрна (ы) кожнаму герою


	Выбіраюць слова “вернасць”.

	Звяртае ўвагу на верш М. Танка. Прапануе ўзнавіць яго
	Слова “вернасць”  падстаўляюць у прапушчаны радок

	Настаўнік падводзіць да вызначэння праблемы твора і яго ідэі. Задае пытанні :

1. Якім словам мы называем вернасць Радзіме?

2. Што яшчэ ўслаўляецца ў творы?

3. Якая ідэя гэтага твора?
	Адказваюць на пытанні настаўніка, абагульняюць свае адказы і фармулююць ідэю твора:

Услаўленне гераічных учынкаў, патрыятызму галоўных герояў


ЭтапV.Падвядзенне вынікаў урока і рэфлексія

Прадукт этапу:

- усведамленне вучнямі важнасці супольнай дзейнасці на ўроку.

Задачы этапу:

- стварэнне ўмоў для абагульнення вучнямі падзей, пачуццяў, якасцей, садзейнічанне асэнсаванню, ацэньванню вучнямі ступені дасягнення мэт урока;

- забяспечванне разумення вучнямі мэты і зместу выканання дамашняга задання;

- якасная ацэнка працы класа і асобных вучняў.

	Дзейнасць настаўніка
	Дзейнасць вучняў

	Прапануе кожнаму вучню прадоўжыць адзін або некалькі сказаў:

У выніку ўрока мне адкрыліся….

Мне цікава было даведацца пра…

Два самыя галоўныя імені…

Дзве самыя значныя падзеі…

Два самыя выжныя пачуцці…
	Прадаўжаюць адзін або некалькі прапанаваных настаўнікам сказаў (па жаданні)

	Прапануе вучням дамашняе заданне: аргументаваць сцвярджэнне: “Паэма “Гражына” – рамантычны твор”
	Слухаюць настаўніка, успрымаюць і асэнсоўваюць атрыманную інфармацыю пра дамашняе заданне

	Дае якасную ацэнку працы класа 
	

	Дзякуе вучням за супрацоўніцтва, жадае ім далейшых поспехаў, развітваецца.
- Завяршаецца наш урок. Шчыра дзякую за сур’ёзную працу, сябры мае. Вас яшчэ чакаюць не менш цікавыя сустрэчы з героямі іншых твораў. Аднак мне хацелася б, каб вынікам гэтага ўрока сталі не толькі тыя адзнакі, якія сёння вы атрамалі, але і каб застаўся след у душы. Каб літаратура была агеньчыкам, які будзе асвятляць ваш шлях.

Любіце травы, дрэвы, рэкі, 

Прастор палёў, блакіт нябёс, 

Цаніце Працу, Чалавека, – 

І Бог вам дасць спагадны лёс.

А каб цанілі вас у свеце, – 

(Я лепшых слоў не падбяру), – 

Шануйце дзіва на планеце – 

Святую нашу Беларусь.        
                                      (А. Ставер)


	Слухаюць. Развітваюцца




